Document ID: 32009R0433

KOMISIJOS REGLAMENTAS (EB) Nr. 433/2009
2009 m. gegužės 26 d.
iš dalies keičiantis Reglamento (EB) Nr. 1282/2006 nuostatas dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 170 ir 171 straipsnius kartu su 4 straipsniu,
kadangi:
(1)
2008 m. balandžio 23 d. Komisijos reglamento (EB) Nr. 376/2008, nustatančio bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (2), 1 straipsnio 2 dalies b punkte numatyta, kad būtina pateikti tam tikrų produktų eksporto licencijas. Siekiant aiškumo, atitinkamą 2006 m. rugpjūčio 17 d. Komisijos reglamento (EB) Nr. 1282/2006, nustatančio išsamias specialiąsias Tarybos reglamento (EB) Nr. 1255/1999 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (3), 3 straipsnio 1 dalies pirmos pastraipos nuostatą būtina išbraukti.
(2)
2009 m. sausio 22 d. Komisijos reglamentu (EB) Nr. 57/2009, kuriuo nustatomos pieno ir pieno produktų sektoriaus eksporto grąžinamosios išmokos (4), nuo 2009 m. sausio 23 d. numatyta nebeskirti grąžinamųjų išmokų už eksportą, numatytą 1999 m. balandžio 15 d. Komisijos reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos taikymo žemės ūkio produktams taisykles (5), 36 straipsnio 1 dalyje. Todėl Reglamento (EB) Nr. 1282/2006 3 straipsnio 1 dalies antra pastraipa tapo nebeaktuali ir turėtų būti išbraukta.
(3)
2006 m. rugpjūčio 31 d. Komisijos reglamento (EB) Nr. 1301/2006, nustatančio žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (6), 5 straipsnyje nurodyti dokumentai, kurie turi būti pateikiami siekiant įrodyti prekybą su trečiosiomis valstybėmis. Siekiant suderinamumo ir nuoseklumo, tikslinga pateikti nuorodą į tą straipsnį taikant režimus, kai prekybą būtina įrodyti įgyvendinant Reglamentą (EB) Nr. 1282/2006. Reglamento (EB) Nr. 1282/2006 24 straipsnio 3 dalis ir 30 straipsnio 1 dalis turėtų būti atitinkamai iš dalies pakeistos.
(4)
Komisijos reglamento (EB) Nr. 1282/2006 27 straipsnyje numatyta, kad licencijos, išduotos vadovaujantis minėtomis nuostatomis, galioja tik eksportui į JAV. Siekiant ir ketinant kuo veiksmingiau taikyti kvotą, užstatas turėtų būti grąžinamas tik pateikus transporto dokumentą, kaip numatyta Reglamento (EB) Nr. 800/1999 16 straipsnio 3 dalyje. Reglamento (EB) Nr. 1282/2006 27 straipsnis turėtų būti atitinkamai papildytas. Kad būtų galima grąžinti užstatus už eksporto į Dominikos Respubliką licencijas ir siekiant suderinti bei supaprastinti teisės aktus ir palengvinti eksportuotojų administracinę naštą, tikslinga reikalauti pateikti transporto dokumentą, kaip numatyta Reglamento (EB) Nr. 800/1999 16 straipsnio 3 dalyje. Todėl Reglamento (EB) Nr. 1282/2006 34 straipsnio 3 dalis turėtų būti atitinkamai iš dalies pakeista.
(5)
1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (7) I priedo II dalies I skirsnio 4 skyrius yra iš dalies pakeistas. Reglamento (EB) Nr. 1282/2006 II priedas turėtų būti atitinkamai iš dalies pakeistas.
(6)
CARIFORUM valstybių ir Europos bendrijos bei jos valstybių narių ekonominės partnerystės susitarimo (8), kurio pasirašymas ir laikinas taikymas patvirtinti Tarybos sprendimu 2008/805/EB (9), 16 straipsnyje ir III priedo 2 priedėlyje numatyta pieno miltelių tarifinė kvota, kuri pirmiau minėta Europos bendrijos ir Dominikos Respublikos susitarimo memorandume dėl į Dominikos Respubliką importuojamų pieno miltelių apsaugos (10), patvirtintame Tarybos sprendimu 98/486/EB (11). Reglamento (EB) Nr. 1282/2006 IV priedas turėtų būti atitinkamai iš dalies pakeistas.
(7)
Todėl Reglamentas (EB) Nr. 1282/2006 turėtų būti atitinkamai iš dalies pakeistas.
(8)
Turėtų būti numatyta, kad kai kurios iš dalies keičiamos nuostatos neturėtų būti taikomos jau išduotoms licencijoms.
(9)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1282/2006 iš dalies keičiamas taip:
1)
3 straipsnio 1 dalis išbraukiama.
2)
24 straipsnio 3 dalis papildoma šia pastraipa:
„Pirmoje pastraipoje minėtas prekybos įrodymas pateikiamas vadovaujantis Komisijos reglamento (EB) Nr. 1301/2006 (12) 5 straipsnio antra pastraipa.
3)
27 straipsnis papildomas šia dalimi:
„Užstatai už eksporto licencijas grąžinami pateikus Komisijos reglamento (EB) Nr. 376/2008 (13) 32 straipsnio 2 dalyje nurodytą įrodymą kartu su Reglamento (EB) Nr. 800/1999 16 straipsnio 3 dalyje nurodytu transporto dokumentu, kaip paskirties vietą paminint Jungtines Amerikos Valstijas.
4)
30 straipsnio 1 dalies antra pastraipa pakeičiama taip:
„Pirmoje pastraipoje nurodytas prekybos įrodymas pateikiamas vadovaujantis Reglamento (EB) Nr. 1301/2006 5 straipsnio antra pastraipa.“
5)
34 straipsnio 3 dalies a punktas pakeičiamas taip:
„a)
pateikus Reglamento (EB) Nr. 376/2008 32 straipsnio 2 dalyje nurodytą įrodymą kartu su Reglamento (EB) Nr. 800/1999 16 straipsnio 3 dalyje nurodytu transporto dokumentu, kaip paskirties vietą paminint Dominikos Respubliką;“
6)
II priedas iš dalies keičiamas taip:
a)
7 grupės įrašai „0402 91 11 9370, 0402 91 31 9300“ pakeičiami įrašais „0402 91 10 9370, 0402 91 30 9300“;
b)
9 grupės įrašai „0402 99 11 9350, 0402 99 31 9150, 0402 99 31 9300“ pakeičiami įrašais „0402 99 10 9350, 0402 99 31 9300“;
c)
8 ir 10 grupės išbraukiamos.
7)
IV priedas pakeičiamas šio reglamento priedo tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
1 straipsnio 3 dalis taikoma eksporto licencijoms, išduotoms 2010 ir vėlesniems kvotos metams.
1 straipsnio 5 dalis taikoma eksporto licencijoms, išduotoms 2009 m. liepos 1 d. prasidedantiems kvotos metams.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. gegužės 26 d.

Labels: 3
17